
Ukoliko čovjek počini grijeh koji iziskuje da se nad njim izvrši šerijatska ***[kazna](https://pitajucene.com/search/kazna/questions/ "Pretraži pitanja o kaznama")***, i ukoliko se nad njim izvrši ta kazna, da li će na ahiretu također biti kažnjen zbog tog grijeha?


* 
* 
* 
* 
* 
* 
* 

 
Da li izvršenje šerijatake kazne na dunjaluku poništava njeno izvršenje na ahiretu?

Ukoliko nad njim na dunjaluku bude sprovedena ***[kazna](https://pitajucene.com/search/kazna/questions/ "Pretraži pitanja o kaznama")***, ta kazna je iskup – keffaret za kažnjavanje na ahiretu. Imam Buharija zabilježio je u svom Sahihu od Ubade ibn Samita da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., rekao:  

‘’… a ko učini nešto od tih djela (grijeha koji iziskuju kaznu) pa bude kažnjen na dunjaluku, to će mu biti keffaret – iskupnina.’’


Većina islamskih učenjaka je na stanovištu da mu je za počinjene grijehe dovoljan iskup čak i ako se ne bi pokajao za spomenuti grijeh. Jedan broj islamskih učenjaka smatra da je pokajanje uvjet da ne bi bio kažnjen na ahiretu radi istog grijeha.To mišljenje se prenosi od jednog broja tabiina, a to mišljenje su prihvatili Ibn Hazm i Begavi.


Međutim kao što smo spomenuli, većina je na stanovištu da je kazna iskup i ako se ne bi pokajao, jer se već desilo kažnjavanje za spomenuti grijeh. Naravno, uvjet je da taj grijeh ne bude ***[kufr](https://pitajucene.com/search/kufr/questions/ "Pretraži pitanja o kufru")*** – nevjerstvo, jer ako nad nekim bude sprovedena kazna radi nevjerstva i umre kao takav, na ahiretu će biti kažnjavan kao nevjernik. A Allah najbolje zna!  

(Fethul-Bari, 1/86.)


Odgovorio: hfz. ***[Dževad Gološ](https://pitajucene.com/search/Golo%C5%A1/answers/ "Pretraži odgovore od mr. hfz. Dževad Gološ")***


